यह घटना वियतनाम के हा तिन्ह प्रांत में स्थित ताइवानी स्टील मिल कंपनी में हुई है. एक दिन पहले ही प्रदर्शनकारियों ने एक औद्योगिक इलाके में स्थित कई विदेशी कारखानों को जला दिया था.



क्या वियतनाम युद्ध की अवधि को कम किया जा सकता था?यह प्रदर्शन तब भड़के जब चीन ने विवादित जल सीमा में एक ड्रिलिंग रिग को लगाया. वियतनाम का दावा है कि इस क्षेत्र पर उसका अधिकार है.प्रदर्शनकारियों के निशाने पर हर वो व्यवसाय है, जिन पर चीन का चिह्न दिखाई देता है. यहां तक कि ताइवानी कंपनियों को भी नहीं बख़्शा जा रहा है.वियतनाम स्थित चीन के दूतावास ने गुरुवार को वियतनाम में मौजूद चीनी नागरिकों को ज़रूरी एहतियात बरतने की सलाह दी.दूतावास की तरफ़ से जारी 



बयान के अनुसार, समूचे वियतनाम में और कम के कम सात शहरों या प्रांतों में चीनी व्यवसायों और कर्मचारियों को निशाना बनाया गया है.चीन ने वियतनामी प्रशासन से कहा है कि वे चीनी नागरिकों की सुरक्षा को सुनिश्चित करें.मंगलवार को बिन्ह डूओंग प्रांत के औद्योगिक इलाके में कम के कम 15 विदेशी कारखानों को जला दिया गया था और सैकड़ों फैक्ट्रियों को निशाना बनाया गया था, लेकिन इसमें किसी के हताहत होने की ख़बर नहीं थी.स्थानीय मीडिया की ख़बरों में कहा गया है कि चीनी नागरिक वियतनाम छोड़ कर जा रहे हैं.



वियतनाम में ख़बरों की ऑनलाइन चर्चा पर रोककंबोडिया के अधिकारियों के हवाले से कहा गया है कि कंबोडिया की सीमा पर स्थित एक चेकप्वाइंट से अब तक 600 चीनी नागरिक सीमा पार कर चुके हैं.बीबीसी संवाददाता सिंडी सुई ने बताया कि ताइवान की एयरलाइंस ताइवानी नागरिकों को वियतनाम से लाने के लिए बड़े हवाई जहाज़ों का इस्तेमाल कर रही है. ताइवान नागरिकों को लाने के लिए कम से कम एक चार्टर्ड विमान का भी प्रयोग कर रहा है.समाचार एजेंसी रॉयटर्स ने कंपनी के हवाले से कहा है कि उसके वियतनामी और ताइवानी कर्मचारियों पर हमला नहीं हुआ.ताइवान के राजदूत ने समाचार एजेंसी एएफ़पी को बताया कि प्रदर्शनकारियों ने चीनी कर्मचारियों को एक फैक्ट्री के कोने में इकट्ठा होने के लिए मजबूर किया.उन्होंने कहा, ''प्रदर्शनकारी जा चुके हैं, लेकिन हमें चिंता है कि वे फिर लौट सकते हैं.''हा तिन्ह जनरल हॉस्पीटल के चिकित्सकों ने एजेंसी को बताया कि वहां कई घायल चीनी मरीज़ों का इलाज किया जा रहा है.इस महीने की शुरुआत में विवादित परासेल द्वीप की जल सीमा में खुदाई के लिए चीन ने हेयांग शियू 981 ऑयल रिग लगाया था. वियतनाम ने इसका विरोध करने की कोशिश की तो वियतनाम और चीन के पोतों के बीच टकराव भी हुआ.(बीबीसी हिन्दी के एंड्रॉएड ऐप के लिए यहां 



क्लिक करें. आप हमें 



फ़ेसबुक और 



ट्विटर पर भी फ़ॉलो कर सकते हैं.)